**KOKOUS**

AIKA Torstaina 8.2.24 klo 16-16.55  
PAIKKA Liikuntahallin kahvio  
  
OSALLISTUJAT

Tomas Chen  
Elias Kemppainen, pj.  
Ahmed Mahmoud  
Sinikka Rautakoski, ohjaaja, sihteeri

POISSA

Alli Aho  
Santtu Mononen  
Liisa Tallgren

1. Kokouksen avaus

klo 16.10

1. Kokouksen päätösvaltaisuuden tarkistaminen

Kokous on päätösvaltainen.

1. Hyväksytään kokouksen asialista

Hyväksyttiin kokoukselle laadittu asialista.

1. Toukokuussa tapahtuma, Vinhan tanssiopisto

Saana kävi kertomassa mahdollisuudesta tehdä yhteistyötä Vinhan nuorten kanssa. Teemana on ympäristö. Paikaksi on varattu Konepajahalli (pe 10.5. tapahtuman rakennuspuoli kuntoon ja la 11.5. varsinaiset ohjelmat). Vinha on saanut OPH:lta rahoituksen ja ikähaarukka tapahtumalle on 13-30-vuotiaat. Nuvalaiset ehdottivat mm. karaokea ja liikunnallista toimintaa ohjelmanumeroiksi sekä buffet, johon mm. leivotaan. Saana on yhteydessä Vinhan nuoriin ja osallistuvat torstaina 29.2. Nuvan seuraavaan kokoukseen, jotta nuoret pääsevät yhdessä suunnittelemaan tapahtumaa.

1. Valintaryhmän asettaminen

Koska nuorisovaltuustossa on vähemmän kuin kahdeksan (8) jäsentä, asetetaan valintaryhmä, jonka avulla täydennetään kokoonpanoa seuraavissa kokouksissa.

Valintaryhmässä on puheenjohtaja Elias Kemppainen ja vastaava nuoriso-ohjaaja Sinikka Rautakoski. Hakemusten perusteella valintaryhmä päättää valita nuoren mukaan toimintaan.

1. Vuoden -23 toimintakertomus

Sinikka kirjoitti toimintakertomuksen, joka jaettiin kaikille nuvalaisille tiedoksi. Vanhan nuvan jäsenistä kokoukseen osallistui Tomas, joka lukee tekstin ja tarv. pyytää korjaukset Sinikalta.

1. Päätetään kokousaikataulu vuodelle 2024

Sovittiin, ettei päätetä kevään kokousaikataulua, koska useampi estynyt osallistumaan kokoukseen.

1. Päätetään nuorisovaltuuston tavoite vuodelle 2024-2025

Tavoite on järjestää mielekästä tekemistä nuorille vapaa-ajalle ja saada nuoria osallistumaan nuvan toimintaan.

1. Valitaan edustajat ja varaedustajat lautakuntiin

Nuorisovaltuusto päätti ehdottaa alla olevat edustajat ja varaedustajat lautakuntiin:

**Kasvatus- ja opetuslautakunta:**  
Tomas Chen, edustaja ja Elias Kemppainen, varaedustaja

**Tekninen lautakunta:**  
Elias Kemppainen, edustaja ja Ahmed Mahmoud, varaedustaja

**Vapaa-aikalautakunta:**

Liisa Tallgren, edustaja   
Ei varaedustajaa.

**Ympäristölautakunta:**  
Ei edustajaa eikä varaedustajaa.

1. Lautakunnan kokoukset

Sinikka jakoi kaikille Hallintokalenteri 2024 lautakuntien kokoukset tiedoksi.

1. Nimeämispyyntö L-U hyvinvointialueen nuorisovaltuustoon toimikaudelle 1.3.24-28.2.25

Nuorisovaltuustosta ei aseteta ehdokasta Länsi-Uudenmaan hyvinvointialueen nuorisovaltuustoon toimikaudelle 1.3.24-28.2.25.

1. Muut esille tulevat asiat  
     
   Tapahtumat

Päättäjät kutsutaan tutustumaan nuvalaisiin ja pelaamaan kaupunkisotaa liikuntahallille maaliskuun lopussa jonakin lauantaina. Sinikka varaa liikuntahallin. Nuvalaiset järjestävät myös buffetin. Palataan tähän seuraavassa kokouksessa.

1. Nuorisovaltuuston vastuuvaltuutettu

Kokouksiin kutsutaan Melinda Paunonen.

1. Seuraava kokous

torstaina 29.2.24 klo 16 Liikuntahallin kahvio.

1. Kokouksen päättäminen

klo 16.55